钦定古今图书集成/明伦汇编/氏族典/第152卷 > 袁甫
## 钦定古今图书集成/明伦汇编/氏族典/第152卷 > 袁甫

按《宋史袁甫传》：“甫字广微，宝文阁直学士燮之子。嘉
定七年进士，授秘书省正字，迁校书郎，出通判湖州，
迁著作佐郎，知徽州。丁父忧，服除，知衢州，遂提点本
路刑狱。帝亲政，以直徽猷阁知建宁府。明年，兼福建
转运判官，迁秘书少监，兼崇政殿说书，于经筵，奏曰：
‘刚之一字最切于陛下’。”时相郑清之以国用不足，履
亩使输券。甫尝讲罢，帝问近事，甫奏：“惟履亩事，人心
最不悦。”帝为恻然。嘉熙元年，迁中书舍人，奏备边四
事。史嵩之移京湖、沿江制置使、知鄂州，甫奏曰：“嵩之
轻脱难信。”疏留中不行。引疾，迁吏部侍郎兼国子祭
酒，权兵部尚书，卒。